

**Мәртөк ауданы Сарыжар ауылдық округі Сарыжар ауылының кейбір көшелерін қайта атау туралы**

Ақтөбе облысы Мәртөк ауданы Сарыжар ауылдық округі әкімінің 2021 жылғы 30 сәуірдегі № 4 шешімі. Ақтөбе облысының Әділет департаментінде 2021 жылғы 4 мамырда № 8286 болып тіркелді

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35 бабына, Қазақстан Республикасының "Қазақстан Республикасының әкімшілік-аумақтық құрылысы туралы" Заңының 14 бабының 4) тармақшасына сәйкес, тиісті аумақ халқының пiкiрiн ескере отырып және Ақтөбе облысы әкімдігі жанындағы облыстық ономастикалық комиссиясының 2021 жылғы 26 наурыздағы № 1 қорытындысы негізінде, Сарыжар ауылдық округінің әкімі ШЕШІМ ҚАБЫЛДАДЫ:

      1. Сарыжар ауылдық округі Сарыжар ауылының келесідей көшелері қайта аталсын:

      "Степная" көшесі "Тұрар Рысқұлов" көшесіне;

      "Тренин" көшесі "Дінмұхамед Қонаев" көшесіне;

      "Комсомол" көшесі "Жұмабек Тәшенев" көшесіне;

      "Теміржол" көшесі "Талғат Бигелдинов" көшесіне;

      "Ойын алаңы" көшесі "Мұстафа Шоқай" көшесіне;

      "Северная" көшесі "Махамбет Өтемісұлы" көшесіне.

      2. "Мәртөк ауданының Сарыжар ауылдық округі әкімінің аппараты" мемлекеттік мекемесі заңнамада белгіленген тәртіппен:

      1) осы шешімді Ақтөбе облысының Әділет департаментінде мемлекеттік тіркеуді;

      2) осы шешімді оны ресми жариялағаннан кейін Мәртөк ауданы әкімдігінің интернет-ресурсында орналастыруды қамтамасыз етсін.

      3. Осы шешім оның алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Сарыжар ауылдық округінің әкімі* | *С. Жолмаганбетова* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК